དེ་འདྲའི་གོ་སྐབས་ཤིག་ཤར་སོང་ན་ཁོ་རང་ཚོའི་སྡོམ་རྒྱུན་གྱི་ཐོག་ནས་གལ་ཏེ་དགེ་སློང་མ་བསྒྲུབས་པ་ཡིན་ན།ཕ་རྐྱང་རྐྱང་གི་ཐོག་ནས་སྒྲུབ་ཐུབ་ཀྱི་ཡོད་དང་མེད་ཀྱི་ཐོག་ལ་གོ་སྡུར་བྱེད་རྒྱུ་འདུགཁོ་རང་ཚོ་འདུལ་བའི་ལག་ལེན་ཡག་པོ་ཞེ་དྲག་ཡོད་རེད།གཞི་ཐམས་ཅད་ཡོད་པར་སྨྲ་བའི་སྡེ་པའི་ལུགས་ཀྱི་ཚིག་ཁ་ཤས་ཀྱི་གོ་བ་ལེན་སྟངས་ཐོག་ནས་ཐག་ཆོད་པོ་ཞིག་ཡོང་གི་མི་འདུགགོ་སྡུར་བྱས་ན་ཡག་པོ་མི་ཡོང་ན་བསམ་བྱུང༌།དེ་འདྲ་ཡིན་དུས་ཕྱོགས་གཅིག་ནས་བོད་ཀྱི་ཐེག་ཆེན་གྱི་ཆོས་དེ་སངས་རྒྱས་ཀྱི་བཀའ་མ་རེད་ཅེས་དོགས་པ་དང་རྣམ་རྟོག་གཅིག་ཡོང་གི་ཡོད་རེད།ལྷག་པར་དུ་བོད་ཀྱི་གསང་སྔགས་དེ་སངས་རྒྱས་པའི་གསང་སྔགས་མ་རེད།མུ་སྟེགས་པའི་གསང་སྔགས་རེད།བོད་ཀྱི་གནའ་རབས་ནས་ཡོད་པའི་བོན་གྱི་ཆོས་དང་འདྲེས་པ་རེད་ཟེར་ནས་བཤད་པ་དེ་འདྲ་ཡོང་གི་འདུགཁ་སང་ང་ཐེ་ཝན་ལ་ཕྱིན་པའི་སྐབས་སུ་ངོ་རྒོལ་བྱེད་མཁན་ཁག་ཅིག་གིས་ང་ཁ་བྲལ་བ་རེད་ཅེས་པའི་ཆབ་སྲིད་ཀྱི་སྐད་ཆ་དེ་རེད།དེ་ལ་གནད་འགག་གང་ཡང་མི་འདུགཁ་ཤས་ཀྱིས་ྋརྒྱལ་བ་རིན་པོ་ཆེས་ནང་ཆོས་ངོ་མ་བཤད་ཀྱི་ཡོད་མ་རེད་ཅེས་དེ་འདྲའི་ངོ་རྒོལ་བྱེད་མཁན་མི་ཁ་ཤས་ཤིག་འདུགཁ་ཤས་ཁོང་ཚོའི་སར་ཕར་ཕྱིན་ནས་ནང་ཆོས་ངོ་མ་ག་རེེ་རེད་ཅེས་སྐད་ཆ་དྲིས་པ་རེད་ཟེར།ཁོ་ཚོས་ལན་རྒྱག་རྒྱུ་མེད་པར་བྲོས་འགྲོ་ཡི་འདུག་ཟེར།མཇུག་ཏུ་སྐད་ཆ་བྱུང་སྐབས་ཁོ་ཚོའི་གྲས་དེ་ཕལ་ཆེར་ཐེག་ཆེན་ཁས་མི་ལེན་མཁན་དང༌།ལྷག་པར་གསང་སྔགས་ཁས་མི་ལེན་མཁན་དེ་ཚོའི་གྲས་ཡིན་གྱི་རེད་ཅེས་ཟེར་གྱི་འདུག